Την Κυριακή 7 Μαΐου 2017 και στις 12.30 το μεσημέρι, επί της Λ. Αλεξάνδρας 170, στο ρεύμα κυκλοφορίας ανόδου προς Λ. Κηφισίας, αγνώστων λοιπών στοιχείων Ι.Χ. αυτοκίνητο, μάρκας MERCEDES, σκούρου χρώματος, το οποίο εξήλθε με όπισθεν από υπόγειο χώρο στάθμευσης, ενεπλάκη σε τροχαίο δυστύχημα με δίκυκλη μοτοσικλέτα, που είχε ως αποτέλεσμα τον θανάσιμο τραυματισμό του οδηγού της.

ADVERTISING

Στη συνέχεια, ο ασυνείδητος οδηγός του αυτοκινήτου εγκατέλειψε τον τόπο του δυστυχήματος. Στο δυστύχημα φαίνεται ότι εμπλέκεται ένα Yaris, χωρίς να διακρίνεται το χρώμα του.

Παρακαλείται όποιος γνωρίζει οτιδήποτε, που μπορεί να βοηθήσει στην ανακάλυψη του υπαίτιου οδηγού και του οχήματός του, να επικοινωνήσει με την Υποδιεύθυνση Τροχαίας Αθηνών στα τηλέφωνα 210-5284121, 210-5284068 και 210- 5284069.